Zeme. Neiedomājama skaistuma un elpu aizraujošu brīnumu šūpulis.
Neizprotama. Bezgalīga.
Šī planēta zobojas par mūsu nespēju to aprakstīt.
Jā, lai patiesi novērtētu šīs planētas pārsteidzošo grāciju,
dažkārt tā ir jāapgāna.
Lūk, Apgānītājs.
Viņš ir nekrietns, zemisks un samaitāts.
Savulaik bijis lepns sarunu šova vadītājs.
Taču mainīgās ekosistēmas dēļ viņš ir padzīts uz sausāku klimatu -
iknedēļas raidierakstu.
Bez klātienes skatītāju sajūsmas
šis klauns ar blāvām, mazām acīm,
kuras līdzinās slikti izkrāsotas lelles acīm,
ir spiests iztikt ar pašu niecīgāko gabaliņu -
nejaušiem līdzjutēju zvaniem.
Apreibis no fanu sajūsmas druskas,
viņš nelūgts dodas uz tālām zemēm.
Viņu uz priekšu dzen neremdināma kāre pēc atpazīstamības
un dažiem selfijiem.
Šis ir neprāts.
Šis ir vājprāts.
Šis ir haoss.
Šis ir Konanam O’Braienam jādodas...
Nīderlande.
Amsterdama ir viena no skaistākajām Eiropas pilsētām.
Kad ierados, visi vietējie bija ģērbušies oranžā krāsā.
Man par pārsteigumu, tas nebija par godu man.
VIETĒJĀ PRODUCENTE
Šī ir Bo.
Bo, pastāsti, kāpēc visi valkā oranžu.
Ir karaļa dzimšanas diena.
Karaļa diena.
Jā, Karaļa diena.
Un mēs valkājam oranžu, jo tā ir
- Nīderlandes krāsa. - Tieši tā.
- Un kā cilvēki to svin? - Nu, viņi daudz dzer...
- Daudz dzer. - ...pirmkārt.
Un viņi pārdod mantas.
Visu, kas sakrājies pagrabā,
tu liec uz ielas un tirgo.
Tātad tā jūs svinat karali -
savāc visus mēslus, kas ir mājās, izmet tos uz ietves
- un pārdod tos? - Jā.
Visur ir velosipēdi.
- Amsterdama ar to ir slavena. - Riteņu ir vairāk nekā cilvēku.
- Nopietni? - Jā.
- Kanālos to ir ļoti daudz. - Viņi met riteņus kanālā.
Laivas arī met uz veloceliņa?
- Nē, nekad. - Nē?
Kas par nacionālo sporta veidu - mest velosipēdus kanālā.
Vai tas reiz kļūs par olimpisko sportu?
- Varētu kļūt, jā. - Labi.
Tu esi ļoti atbalstoša. Piekrīti visam, ko es saku.
- Vai precēsi mani? - Nē.
- Oho. Tas gan bija ātri. - Jā.
- Visi vienkārši pārdod mantas. - Jā.
- Tas var būt jebkas. - Pilnīgi jebkas.
- Paskaties. - Dažreiz tie ir īsti dārgumi.
Paskat. Precējies. Ir...
- Bērni. - Vai tas ir dārgums?
Tev ir daudz šo Precējies. Ir bērni.
- Vai esi visus noskatījies? - Tos ir jautri krāt, ne skatīties.
Ak... tu tos nemaz neskaties,
- tev vienkārši patīk tos krāt. - Laikam.
- Jā. - Jā.
Tev ir ļoti skaistas mantas. Nu...
ne pārāk.
- Priecīgu Karaļa dienu. - Jums arī.
- Tu ļoti atbalsti karali. - Paldies.
Tas esmu es bērnībā!
- Čau, laikā ceļojošais Konan. Kā iet? - Labi.
Jā, labi.
- Ko nopirki? - Visādus krāmus.
Paskaties, cik smieklīga. Mašīnīte.
- Ko tu ar to darīsi? - Vēl nezinu.
Jā.
Tev ir nervu sabrukums.
- Jā. - Jo...
Skat! Skaties, ko viņš nopirka! Vai nav forša?
Šis ir mēslu meklētājs suns.
- Kā tevi sauc? - Nikita.
Kas notiek, Nikita? Ko tu te dari?
Nezinu, vienkārši atnācu ar draugiem, meklējam mantas.
- Šodien bez dzeršanas, ja? - Protams.
- Tu vēl nedzer, vai ne? - Nē.
Vai kādreiz esi dzēris?
- Nejauši jā. - Nejauši?
Coca-Cola pudelē bija ieliets kaut kāds serbu alkohols.
Man riebjas, kad tā notiek.
Puiši, es jums tikko nopirku šos.
Te ir daudz Precējies. Ir bērni sēriju.
Tas bija slavens seriāls kādus 15 gadus pirms jūs piedzimāt.
Tas viss ir jums. Vai jums ir DVD atskaņotājs?
- Nē. - Nē.
Tad metiet tos kanālā.
- Vecīt, kā tevi sauc? - Storms.
- No kurienes tu esi? - No Nīderlandes.
Nīderlande. Vai tu tā ģērbies visu gadu?
- Tikai šodien. - Un tu esi tiesu grāmatvedis?
- Ko? - Neko.
Šeit var nopirkt visas labās mantas.
Būsim godīgi, tie ir mēsli.
- Skaties, es nopirku šo masku. - Ko?
- Masku. - Tu nopirki šo masku?
Un arī Monu Lizu. Lielisks klasisks mākslas darbs.
Tu taču zini, ka šī nav īstā Mona Liza?
Ak, tiešām?
- Paga, tu nopirki šo? - Jā.
Un ko tu ar to darīsi? Godīgi.
Pārveidošu enerģiju kaut kādā dīvainā veidā.
Tā tas džeks man teica.
Tev šeit ir īsts ķēriens.
Tev ir šī lieta.
Tev ir Monas Lizas puzle. Tev ir burbuļplēve un vilka maska.
- Un šis! - Un vēl šis puisis.
Oho. Tu šeit visu iztīrīji. No kurienes tu esi?
- No Teksasas. - Oho.
Jēziņ, kāpēc tu neiederējies Teksasā?
Kad tu ieradies ar viņu un teici: "Es vēlos viņu precēt,"
tavi vecāki no Nīderlandes teica...
"Labi zini? Viņš taču ir mākslinieks..."
- Jā. - Jā.
Bet skat, viņš izrādījās tīri sakarīgs džeks.
Jā, es labi nokaulēju cenas. Kur ir tavs oranžais?
Es jau Amsterdamā biju sācis justies kā mājās.
Lai jums laba Karaļa diena.
Man trūka tikai viena aksesuāra.
Velo ir labākais veids, kā apskatīt Amsterdamu.
Un ne kurš katrs velo.
Tev jāatrod melns velosipēds, ar kuru brauktu 110 gadus veca dāma.
Velosipēdi šeit nav seksīgi, bet savu darbu tie paveic.
- Vai drīkstu uzņemt selfiju? - Droši.
Sveiki. Uzņemsim selfiju un brauksim prom. Prieks iepazīties, vecīt.
Nav nekā romantiskāka, kā braukt gar Amsterdamas kanāliem
vienatnē un runāt ar kameru.
Man tas ir romantikas kalngals.
- Sveiki, kā klājas? - Sveiki.
- Labi. Un jums? - Jūs esat ļoti skaists pāris.
- Paldies! - Jūs esat kā supermodeļi.
Paldies!
Kad precēsieties, apsoliet, ka darīsiet to divatā uz viena riteņa.
Apsolām.
Apsveicu, ka esat tik sasodīti skaisti.
- Paldies! - Lai jums laba dzīve.
- Jums arī! - Paldies.
Atā.
Amsterdamā ir daudz skaistu cilvēku, un viena no viņiem pat ir mana fane.
Sveiks, Konan. Esmu Maike un zvanu no Amsterdamas Nīderlandē.
- Sveika, Maike. Kā klājas? - Ļoti labi un tev?
Paldies, ka pareizi izrunāji manu vārdu.
Tu šķieti ļoti jauka. Pastāsti, ar ko nodarbojies.
Es strādāju par augstās modes modeli.
Ak Dievs. Vai tu esi gara?
- Modelēm jābūt noteiktam garumam. - Jā. Esmu 1,82 m.
- Un tu? - Jēziņ. Es esmu 1,95 m.
Bet ar gelu matos esmu 2-2,03 m.
Es zinu, ka gadi dara savu.
Jau esmu vecs kungs. Bet vai es varētu kļūt par modeli?
- Vai man tas būtu pa spēkam? - Domāju, ka jā.
Tu sevi salīdzināji ar Tildu Svintoni,
kura, manuprāt, ir skaistākais cilvēks zemes virsū.
Somijā mani uzskata par dievu. Vai zināji? Somijā.
- Somi mani dievina. - Lieliski. Jā, somi...
Oho.
Maike, man ļoti patika ar tevi parunāt.
Tu esi ļoti jautra un forša. Turies.
- Maike? - Konan?
Kā tev iet?
- Labi un tev? - Paldies, ka ieradies.
- Kā iet? - Prieks tevi redzēt.
Es gribu uzzināt mazliet vairāk par modeles darbu,
- ja iespējams. - Jā, es varu palīdzēt.
Kāds ir tavs pirmais iespaids par mani?
Kaut kas pārsteidz?
Gribas kaut ko pateikt par matiem, bet nezinu, ko tieši.
- Tie ir tādi... atsperīgi. - Atsperīgi.
- Jā. - Jā.
Tie drīz nomierināsies.
Kad es tikko satieku sievieti,
- tie saslienas stāvus. - Labi.
- Un tad noguļas. - Skaidrs.
- Esam klāt, ja? - Esam klāt.
Cik gados kļuvi par modeli?
- Trīspadsmit. - Trīspadsmit.
Daudzi cilvēki 13 gadu vecumā ir nedroši.
Jā.
Iedomājies, 13 gadu vecumā es jutos nepievilcīgs un dīvains.
Jā.
Tu spēj tam noticēt?
Nevar būt, vecīt.
- Tā esi tu ar ļoti īsiem matiem. - Tas ir uz mēles. Jā.
Šeit izskaties tā, it kā tikko ellē apprecējies ar Belcebulu.
- Edvarda Šķērroča stilā. - Man patīk.
- Ak Dievs, paskaties. - Žurnālam.
- Tu izskaties ļoti nikna. - Jā.
Domāju, ka tur daudz kas balstās uz uzstāšanos,
un te man ir priekšrocība, jo esmu skatuves cilvēks.
Tu esi skatuves cilvēks.
- Un es mainu veidolus. - Jā. Jā.
Es varu būt saspringts nūģis vai ļoti nervozs nūģis.
Jā, tas...
- Varu būt ļoti trauksmains nūģis. - Jā.
- Varu būt arī tāds dīvains nūģis. - Jā.
Ko, tavuprāt, es varētu darīt?
Būt roku modelis, piemēram.
Ko tu runā? Tā nav laba roka.
Kaut kam medicīniskam. Kādai ierīcei vai krēmam.
Tu skaties uz šīm rokām un saki:
"Tu varētu pārdot krēmu, kas ārstē kašķi"?
Atvaino. Kā jau teicu, mums viss sanāks.
Turi seju... Un pleciem jābūt brīviem.
Bija labi. Seja bija lieliska. Bet rokas gan mazliet dīvainas.
- Drīkstu attēlot? - Jā.
Es esmu robots, kurš atsūtīts no nākotnes,
lai iznīcinātu kādu pagātnē, tādējādi mainot nākotni.
- To es centos parādīt. - Man patīk, kā tu domā.
- Jā. - Domā mazāk.
Man ir ļoti izteiksmīga acu vēna.
- Vai redzi? Tā izceļas. - Jā.
Vai tas mani atturēs no kļūšanas par modeli?
Tā ir problēma?
Tā ir mazākā no tavām problēmām.
Kāda būtu lielākā problēma?
Parunāsim par manu seju, esi godīga.
Kāda, tavuprāt, ir lielākā problēma? Izņemot vēnu.
- Izņemot vēnu? - Jā.
Labi, tādas šauras acis, plānas lūpas,
dīvaina uzvedība...
bumbulis deguna galā,
ļoti šaurs attālums starp muti un degunu.
- Labi. - Visa mana galva ir sačakarēta.
Es kopumā izskatos dīvaini.
Nezinu.
Šeit ir kāds, kurš varētu tev mazliet palīdzēt.
Īsts... modelis.
- Šis ir Nilo. - Labrīt.
- Sveiks, Nilo. - Sveiks, Konan.
- Kā klājas? - Labi.
Vai tev kādreiz uz ielas saka, ka tu līdzinies Konanam O'Braienam?
Ne gluži.
Nilo, vai tu par kaut ko mani apskaud?
- Jebko. - Taviem matiem.
Vēl kaut ko.
- Vēl? - Jā.
Tev ir dzīves pieredze.
- Tu skaties un redzi pieredzi... - Jā.
- ...kas dažām dāmām šķiet pievilcīgi. - Jā.
Harisonam Fordam ir 82 gadi. Neviens viņu nekritizē.
Varbūt Harisons Fords nelūdz svešiniekiem viņu novērtēt.
"Noliec mani blakus 50 gadus jaunākam cilvēkam un salīdzini."
Vai Harisons Fords tā dara?
Nezinu, ko viņš dara.
- Es arī ne... - Varbūt viņam ir garāža
pilna ar jauniem cilvēkiem, un viņš tur tāds:
"Kā ar šo puisi?"
Un viņa sieva Kalista Flokhārta saka: "Nezinu, kāda atšķirība?"
"Ko? Pasaki man, ka es labi izskatos."
Varbūt dara to visu vakaru.
Es gribu, lai tu pasaki, ka esmu skaistākais vīrietis,
ko esi redzējusi. Vai tas tevi nogalinās?
Tu... Tu... Konan?
Tu esi skaistākais vīrietis, ko esmu redzējusi.
Pat es neizturēju.
- Šis ir dizainers Dīks. - Čau, Dīk.
- Viņam ir savs zīmols. - Kā iet?
- Prieks iepazīties. - Ko teiksi, Maike?
Tu izskaties pārliecinātāks, tiklīdz to uzvelc.
- Es jūtos pārliecinātāks. - Jā.
Es izskatos kā no Miami Vice, bet es arī tikko saņēmu Nobela prēmiju.
Kas tas ir?
Tas ir mana rakstāmgalda attēls, pie kura katru dienu strādāju.
Man ir iedzimtas bailes no dzeņiem, tāpēc es to nevaru valkāt.
Mazliet par platu. Nevar redzēt, ka es trenējos.
Tieši tā. Žēl gan.
MIHĪLS MODEĻU AĢENTS
Tev tas ir tīrais nieks.
Es izskatos pēc kāda, kurš tikko lidoja pirmajā klasē
starptautiskā reisā un nozaga pidžamu.
Parunāsim par žurnāliem, kuros tu man varētu dabūt darbu.
Esi godīgs.
Skaidrs, ka es netikšu Vogue.
Viedpulksteņi.
- Es varētu reklamēt viedpulksteņus? - Domāju, ka jā...
Tevi satrauca manas rokas.
Tās esot par sausu, zvīņainas un ar vasarraibumiem.
- Ko tu domā? - Rokām tev varētu dabūt dubultnieku.
Tātad nerādīsim viņa seju...
...un viņa rokām paņemsim dubultnieku? Kas paliks no manis?
Pēkšņi esmu tikai rumpja modelis.
Un pat tas tevi īpaši nesajūsmina.
Šodien viss pa tukšo.
- Es mēroju tik garu ceļu. - Jā.
Tu apsolīji, ka vari man palīdzēt. Izmests laiks.
Es centos, cik varēju.
- Vai tiešām? - Nē.
Pacel zodu mazliet augstāk.
ŽURNĀLS TIME TECH SEZONAS KARSTĀKAIS APPLE PULKSTENIS
Kad tu domā par Nīderlandi, prātā nāk tulpes.
- Vai ne tā? - Pilnīgi noteikti.
ROMIJA THE TULIP BARN
Pavasara vēstneses.
Man šeit ļoti patīk. Tāda sajūta, it kā es tikko būtu iešņaucis heroīnu.
Un šis ir pēdējais, ko redzēšu, pirms miršu.
Es arī naktīs mēdzu sapņot par tulpēm...
Es sapņoju par heroīnu.
- Jautājums. Vai varu apēst tulpi? - Es to neiesaku.
Tev sasāpēsies vēders, un tā arī garšo ļoti slikti.
- Labi. - Reiz pagaršoju,
bet neiesaku.
Šī ir ziņa, ko vēlos nodot.
Tulpes ir skaistas, bet neēdiet tulpes.
- Noteikti. - Dažas mana mēroga slavenības saka:
"Mums jācīnās pret vēzi" vai "Jāpabaro izsalkuši bērni."
Un es saku: "Neēdiet tulpes."
- Nedariet to. - Jā, nedariet to.
Visu dienu sēdēsiet uz poda.
Visu dienu sēdēsi uz poda? Zini...
Apēdu mazu gabaliņu, bet, ja apēd 10,
- varbūt tā notiks. - Es nejautāju.
- Noliksim caurejas tēmu malā... - Jā, labi.
...un tavu konkrēto stāstu par maziņu caureju.
Jo tad es domāju,
cik daudz ir maza caureja?
Un es to negribu zināt. Tāpēc darīsim tā.
Teiksim: "Gribi apēst tulpi?" Tad pagriezīsimies un teiksim:
"Nedari tā," un sakrustosim rokas.
- Darīsim to kopā? Gatava? - Jā.
- Gribi apēst tulpi? Nedari tā. - Gribi apēst tulpi? Nedari tā.
Tas var radīt caureju. Nelielā daudzumā.
Tur tālumā, kas tas tāds ir?
Tā ir tulpe Tillija. Mūsu talismans.
Ak Dievs.
Un kas ir šis?
Arī tulpe Tillija.
Mums ir arī grāmata.
- Jums ir grāmata? - Jā.
Minēšu - grāmata ir pārdošanā.
Jā, protams.
Protams. Un cik grāmata maksā?
10 eiro. Nu, Tillij, vai tev nav kauna?
Tillij, vai bērni reizēm no tevis nobīstas?
Dažreiz. Viņi raud un aizklāj acis.
Tillij, vai tu mēdz vakarā nožēlot,
ka biedē bērnus? Nē, tev vienalga.
Zini, kā mēs tevi saucam? Sociopāte.
Tu jūties... Ko tur padarīsi, vai ne?
Tillij, tu esi biedējoša parādība no mūsu iespējamās nākotnes,
kurā mēs nerūpējāmies par planētu,
un māte daba ļoti saniknojās.
Varbūt pēc 50 gadiem
mūs vajās miljoniem gigantisku tulpju.
Jā, jā! Nogalinās un nogalinās. Iznīcinās cilvēci, liks tai samaksāt.
Jā, tas ir tavs sapnis, Tillij?
Tilliju nepārsteidz neviena ļauna rīcība.
Tillij, kad es biju jauns, es uz ielas redzēju klaidoni,
un es notriecu viņu ar savu auto un nogalināju.
Un es tiku sveikā cauri. Ko teiksi, Tillij? "Nē, nē, nē"?
Labi, šo izgriezīsim un rādīsim, kā tu priecājies.
Es notriecu viņu ar savu auto un nogalināju. Un tiku sveikā cauri.
Te arī apstāsimies. Nepadari situāciju vēl sliktāku.
Nepadarīt sliktāku? Tu runā ar nepareizo čali.
Jo es dievinu padarīt situāciju sliktāku.
Tillija kādreiz dejoja striptīzu.
Tā ir mana mamma.
Ak, tā ir tava mamma! Ak Dievs!
Visu padarīja sliktāku.
Fantastika. Ar vēju matos braukāt pa Amsterdamu bez mēra.
Prātā nāk Šēra. Man vajadzēja rīmi.
Tagad domāju par Šēru.
Es runāju par Šēru.
- Čau, kā iet? Kā jūtaties? - Ak Dievs!
- Ko jūs šeit darāt? - Studējam ārzemēs.
- Jūs te nestudējat! - Studējam!
Jūs tikai dauzāties apkārt.
No kurienes jūs esat?
No Džordžijas universitātes.
- Vai vari pateikt "Go Dawgs"? - Jā, vari?
Kāds man no tā labums?
- Smaidi. - Mīlestība un gaisma.
Jā! Go Dawgs!
KLM ir Nīderlandes oficiālā lidsabiedrība,
un viņiem ir forša īpatnība.
Lidojot biznesa klasē,
KLM tev dāvina mazu Delftas zilā namiņa keramikas figūriņu.
Tā ir ļoti populāra kolekcionāru vidū.
Kā Beanie Babies, tikai keramikas mājiņu veidolā,
ko Nīderlandē dala aviokompānija.
Nevienam nepieder visas 106, izņemot vienu cilvēku.
Šis vīrs dzīvo tajā mazajā noliktavā man aiz muguras
kopā ar savu dēlu.
Patiesībā viņi nedzīvo noliktavā,
bet tā skanēja dramatiskāk.
- Šis ir Rodžers... - Rodžers.
- ...un šis ir viņa dēls Patriks. - Jā.
Jūs dzīvojat šeit, noliktavā?
Es dzīvoju daudzdzīvokļu mājā.
Es saprotu, bet izklausītos foršāk, ja jūs dzīvotu noliktavā.
Vai varam teikt, ka jūs dzīvojat noliktavā?
- Tu vari teikt ko vien vēlies. - Labi.
- Tātad tu dzīvo šajā noliktavā? - Jā.
Un tu ēd tikai grauzējus, ko atrodi šajā noliktavā?
- Nē, es ēdu ko vairāk. - Jā.
Stāsts ir labāks, ja atbildi: "Jā, es ēdu grauzējus."
Tu šeit, noliktavā, ēd grauzējus?
Jā.
Izcili.
- Šī ir Rembranta māja. - Ak, Rembranta māja.
Viņš tajā dzīvoja un strādāja. Tā ir Amsterdamas centrā.
Labi. Tev ir Annas Frankas māja,
- vai ne? - Jā.
- Numur 47. - Šī ir Anna Franka.
- Vai tā ir vispieprasītākā? - Jā.
- Cilvēkiem tā patīk.
- Jā. - Visi to vēlas.
Šī ir visnozīmīgākā. Dama laukuma pils.
Tātad šī ir visvērtīgākā māja?
- Vērtīga, jā. - Un kura vēl ir vērtīga?
- Mums ir šī. - Šī arī, ja?
Šī ir siera māja...
- Gaudā. - ...Gaudā.
Ja tev ir šīs abas,
- tās ir ļoti vērtīgas. - Jā, noteikti.
- Tenisa māja, tā ir Hēmstedē. - Tenisa māja.
- Jā. - Paldies.
Vai vēlies tās ielikt kādā maisiņā, lai tās nesaplīst?
Tu esi jaukākais džeks pasaulē.
Es zogu tavas vērtīgākās mājas,
un tu man piedāvā maisiņu, kur tās ielikt.
- Jā, nekādu problēmu. - Es mīlu šo valsti.
Kura no visām ir tava mīļākā?
- Vai tāda ir? - Jā.
- Šī ir smuka. - Jā.
Paskaties uz šo māju. Ļoti skaista.
- Kas šī par māju? - Māja numur 69.
Tāpēc daudziem tā patīk.
Kungs!
- Neticami, ka tu tā pajokoji. - Jā.
Nu...
Kā tu tagad jūties, kad esi pajokojis par 69?
Neslikti.
Mēs bieži to darām.
Es nezināju, ka šī ir tāda noliktava.
Jā, ir.
Es labprāt pievienotu kolekcijai vēl dažas.
Šīs ir nozīmīgākās ēkas Amerikā.
Šis ir McDonald's.
- Jauka! - Vai nav skaista?
- Man patīk McDonald's. - Paskaties.
Šis ir Amazon loģistikas centrs.
Tie ir ļoti populāri ASV.
Skat, ārpusē ir maza kravas mašīna.
Ir redzamas pat ūdens pudeles, kurās darbiniekiem jāčurā.
Ļoti slavens Amerikā ir Baltais nams.
- Jā. - Un tad viena ļoti īpaša.
- Skat. Baltā nama svinību zāle. - Ļoti jauka.
Nāk tai klāt. Mērogs ir tieši tāds.
Pievieno abas savai kolekcijai.
Daži no izcilākajiem gleznotājiem vēsturē nāca no Nīderlandes,
tostarp Rembrants, Vermērs un, protams...
Esmu Vinsents Van Gogs.
Esmu viens no slavenākajiem gleznotājiem cilvēces vēsturē.
Mūža laikā es neko nenopelnīju ar savām gleznām.
Kopš manas nāves manas gleznas ir pārdotas
par simtiem tūkstošu miljonu dolāru par gleznu.
Esmu par to ļoti noskaities,
tāpēc es eju uz Van Goga suvenīru veikalu, lai saņemtu savus procentus -
naudu, kas man pienākas.
Zinu, ka jūs tur esat.
Es tikai gribu procentus no suvenīriem. No T-krekliem, mašīnu uzlīmēm.
Ak Dievs, paskat, jums ir grozāmgrābslis,
uz kura rakstīts "Van Gogs". Es gribu savu naudu!
Bļāviens, kāds nāk.
Vecīt. Kas, pie velna? Paskatieties. Es nekad neturēju...
Nu, es turēju hotdogus. Es tos dievināju.
Bet tolaik vēl nebija Coca-Cola. Tolaik bija tikai...
Nu, bija Dr. Pepper, man patīk Dr. Pepper.
Visi pelna ar Van Gogu. Vienīgais, kurš nepelna, esmu es.
Kāpēc? "Ak vai, esmu miris."
Likuma robs.
VAN GOGA MUZEJS AMSTERDAMA
- Sveiki, drīkstu ienākt parunāt? - Nedrīkst.
Nedrīkst? Es esmu Vinsents Van Gogs.
Es šo visu radīju. Un mūža laikā neko nenopelnīju.
Un pēkšņi es nedrīkstu ienākt "Van Goga" muzejā.
Tas ir mans muzejs.
Tagad viņi ņem smago artilēriju. Ar šo būs jautri.
Ļaujiet man ienākt. Es pats radīju šīs gleznas.
Man bija briesmīga dzīve. Gonoreja. Sifiliss.
Varbūt es saindējos ar svinu, tāpēc mazliet aizgāja ciet.
Pēkšņi viņš raksta savā dienasgrāmatiņā.
"Mīļā dienasgrāmata, šodien es satiku Van Gogu un izmetu viņu no viņa muzeja."
- Paejiet malā, lai cilvēki var iziet. - Dodiet ceļu, lai cilvēki var iziet.
- Labi, labi. Piedodiet. - Jā, paldies.
Nāciet laukā, visi. Nāciet. Ceru, ka jums patika mans muzejs.
- Labi padarīts. - Cik jūs samaksājāt?
- Sveiki! 25 eiro. - 25 eiro? Un man nekā!
Sveiki, vai ziedosiet mazliet par manām pūlēm?
Vinsenta kungs.
- Paldies. - Paldies.
Neko?
- Jums patika manas gleznas? - Satriecošas.
- Jums patika? - Jā.
Tās ir agrīnās. Tās pat nav labākās.
- Ceru, ka jums patika manā muzejā. - Liels pūlis.
Iedomājies, un mani pat nelaiž iekšā. Nepieaudz. Tas ir briesmīgi.
Nekļūsti par gleznotāju, meitenīt. Ej uz juristiem.
Sveiki. Es tevi atceros.
Tas tik bija kaut kas. Atceries? Pēkšņi viņa neatceras.
Ak tā, labi. Vinsents Van kas? Viņa bija traka, vecīt.
Mežonīga čikse.
- Tev patika mani darbi? - Jā.
- Tie bija ļoti labi? - Jā, aizkustinoši.
- Cik viņi par šīm prasa? - 1,25 par vienu.
- Man jāiet, ja? - Jā, lūdzu.
- Nekā personīga. - Paspiedīšu roku.
- Paldies. Nekā personīga. - Atā.
Es visu saprotu.
- Jauku vakaru. - Džeks paglezno,
mazliet satrakojas un nogriež sev ausi. Jā, tas nebija labi.
Man nevajadzēja griezt nost ausi. Kļūda.
Cik skumjas beigas Van Gogam.
XO HOTELS VAN GOGS
Labi. Mani tikko gandrīz nobrauca tramvajs.
Bet tā gan būtu nāve.
Cilvēki ņem savu vērtīgāko kravu, kas ir viņu bērni,
un iestūķē to savu velosipēdu priekšā.
Re, vēl viens džeks ar visu savu ģimeni,
saspiestu mazā kastē velo priekšā.
Bērni šeit ir kā... gaisa spilveni mašīnā.
Šis ir Fietsdepot,
te nonāk velosipēdi, kas tikuši konfiscēti.
Tu esi Martins.
FIETSDEPOT VADĪTĀJS
- Tu esi Džeja. - Jā.
FIETSDEPOT VADĪTĀJA
Ja velosipēdi jebkur pilsētā ir novietoti neatļautā vietā,
tos savāc un atved uz šejieni.
- Jā. - Tieši tā.
Vai varētu teikt, ka šī ir īsta velosipēdu kapsēta?
- Tā varētu teikt. - Zināt, kam es nespēju noticēt?
Kurš paņemtu un konfiscētu šo velosipēdu? Kāds nežēlīgs monstrs?
Padomājiet par puisīti vai meitenīti,
kura... droši vien meitenīte, bet tas nav svarīgi.
Visiem ir brīva izvēle.
Ja puisītis sev vēlas šādu riteni, lai tā būtu.
Vai jūs naktīs nomoka fakts, ka šo velo konfiscēja?
- Godīgi sakot, nē. - Nē.
Pie jums noteikti ierodas neapmierināti cilvēki.
Jā, jo viņiem jābrauc tāls ceļš.
Labi.
Un par savu velosipēdu jāmaksā.
Es gribētu redzēt, kā jūs tiekat galā ar šiem dusmīgajiem apmeklētājiem.
- Mans ritenis! - Šis ir tavs?
Tas ir mans ritenis!
Vai tu nepriecājies, ka tas ir šeit?
- Nē, jūs pārgriezāt slēdzeni! - Jā, tā ir.
Mana vecmāmiņa uztaisīja šo slēdzeni!
Viņa man to uztaisīja, un jūs to pārgriezāt?
- Tas ir ļoti... - Kāpēc?
- Kāpēc jūs paņēmāt manu riteni? Kāpēc? - Ak Dievs!
- Sirds, sirds! - Mierīgi, mierīgi.
Man kabatā ir tabletes, paņemiet tabletes!
Paņem tabletes! Paņem tabletes! Dod man tabletes!
- Iedod man tableti! - Ņem.
Nepareizā tablete!
Jūs mani nonāvēsiet! Esiet nolādēti!
Vai tā notiek?
- Nē. - Nekad.
Cik ilgi jūs glabājat velosipēdus?
Mēs glabājam velosipēdus četras nedēļas. Un sasistos - divas nedēļas.
- Saceltos velosipēdus? - Jā, sasistos.
- Salūzušos. - Ak, salūzušos.
Man izklausījās "sacēlušos riteņus".
- Es jau sabijos. - Tā jau ir tava problēma.
Ritenis ļoti sapriecājās, ieraugot saimnieku.
Piedošanu.
Ir pārsteidzoši redzēt visus šos velosipēdus vienuviet.
Būtībā šī ir īsta velosipēdu kaulu kaudze.
- Tēlaini, vai ne? - Jā.
Kā velosipēdu kapsēta, bet es saku "kaulu kaudze",
jo tad sanāk divi "k".
Šī velosipēdu kaudze izskatās pēc velo orģijas.
- Kas tie par velosipēdiem? - Tie ir sasistie velosipēdi.
Orģijai labāk der saceltie.
- Vai arī izvilkti no kanāliem. - Uzgaidi, brīdis smiekliem.
Pietiks. Kas notiek ar šiem velosipēdiem?
Tos iznīcina.
- Iznīcina? - Jā.
Žēl gan.
Jūs pret viņiem esat pārāk bargi.
Varu to dabūt par velti?
- Ja pratīsi ar to braukt. - Ko tu runā?
Ar to var braukt.
Bez problēmām.
- Nekādu problēmu. - Jā.
Tikai mazliet jāieskrienas.
KATRU DIENU SIMTIEM VELOSIPĒDU TIEK PAMESTI...
NOVIETOTI NEATĻAUTĀS VIETĀS
IEMESTI KANĀLOS
UN TIE RAUD PĒC PALĪDZĪBAS
Sveiki, esmu Konans O'Braiens. Tikai par diviem eiro dienā
jūs varat atbalstīt pamestos un traģiski neglītos velosipēdus Amsterdamā.
Kopā mēs varam pārvērst šo velosipēdu kaulu kaudzi
cerību kalnā.
Vecīt, tas bija skaisti.
Sveiks, Konan. Mani sauc Lūkass, un es zvanu no Nīderlandes.
Mazliet pastāsti par sevi, Lūkas.
Es dzīvoju Amsterdamā ar savu meiteni un diviem kaķiem,
un es spēlēju basketbolu. Agrāk spēlēju profesionāli.
Kādā līmenī tu spēlēji profesionāli?
Nīderlandes augstākajā līmenī.
- Super! Iespaidīgi. - Ko?
Salīdzinot ar pārējo pasauli, tas nav nekas liels,
- bet šeit tas ir tīri tā neko. - Varu ko pateikt, Lūkas?
Ja es profesionāli būtu spēlējis basketbolu kaut vienu dienu,
tu to vien dzirdētu.
Manā komandā ir daudz introvertu.
Domāju, ka tu varētu palīdzēt man un manai komandai
labāk apcelt pretiniekus.
- O jā. Tu atnāci pie īstā puiša. - Tieši tā.
Es padarīšu jūsu komandu runīgāku. Iemācīšu jums kārtīgi apcelt pretiniekus.
Vai jūs labāk spēlēsiet basketbolu? Nē.
- Sveiks, kā iet? - Čau. Labi un tev?
- Prieks tevi satikt. - Man arī prieks.
Kad mēs runājām Zoom, tu teici,
- ka jums ir grūti apcelt citus. - Jā.
Manuprāt, tas tāpēc, ka jūsu valstī visi ir ļoti pieklājīgi.
Esam ļoti pieticīgi.
Amerikāņu domāšana ir: "Es esmu labākais, un tu sūkā."
Saprati domu?
Labi, pavingrināsim verbālo arsenālu.
- Tā, lai Nīderlandē to saprastu. - Labi.
Ceru, ka tev, kā visiem Nīderlandē,
patīk braukt ar riteni, jo tu esi sūdīgs šoferis.
Ceru, ka esi apdrošināts pret atspārdīšanu.
- Vai šis bija labs? - Jā...
Jums ir veselības apdrošināšana.
- Jā. - Jā.
Jūs Nīderlandē visu darāt pa pusei.
Skaties! Veselas divas lūpas tev saka: "Tu sūkā!"
Tu laikam esi Ēdams, jo labs tu neesi.
Jums ir tāds siers, vai ne?
- Edams. - Jā.
Es saku: "labs tu neesi," jo esi tikai "Ēdams".
- Vai ne? - Jā.
Skaidrs, ka tu esi nīderlandietis.
Stīvs kā koks un aizdambē laukuma eju.
Vēl viens. Van Go... dirst.
Tas bija labs.
- Tev patika? - Jā, man patīk.
Lai līst trīspunktnieki, maita!
Jā!
Lieta tāda, ka esmu nīderlandietis.
Nevaru tā pateikt savam tautietim.
Labi, iedošu tev dažus vispārīgus. Tu pat virtuli nevari iedankot.
Labi, tu iedankoji bumbu, bet tu noteikti nevarētu iedankot virtuli.
Tu vari izmantot manu paņēmienu.
Skaties. Es skatos šajā virzienā, bet metu tur.
- Kosmosa āķis! - Kas, ellē, ir kosmosa āķis?
- Čau, kā iet? - Čau, labi.
ZOĒ - SPĒLĒTĀJA LŪKASA MEITENE
Viņš ir pārāk jauks.
Es mācu viņu apsaukāties.
Forši.
- Tā, lai Nīderlandē tas strādātu. - Jā.
- Van Go... dirst! - Jā, šis ir labs.
Šis ir uzvarētājs.
Pateikšu vēl kaut ko. Tu esi izskatīgs džeks.
- Paldies. - Bet mati ir par kārtīgu.
Padarīsim tevi skarbāku.
- Labi. - Sarunāts?
Šī jau ir cita runa.
- Izskaties nikns. - Tiešām?
Jā. Kā anēmisks ezis Soniks.
It kā es viņu būtu pieķēris dārzā, ēdam kāpostus.
PATRIKS TRENERIS
- Tavs treneris? - Jā.
Kāds spēlētājs viņš ir?
- Ļoti labs. - Labs?
- Jā, labs. - Bet ir problēma.
- Kāda? - Viņš nemāk apsaukāties.
- Nē. - Kāpēc tā?
Šeit par apcelšanu dod tehnisko piezīmi.
Tehnisko piezīmi?
- Jā. - To tu man nepateici!
Vai es būtu labs spēlētājs jūsu komandai?
Tu esi tīri labā formā, bet mūsu komandai tu nederi.
Neesmu gana labs?
- Galīgi ne. - Es būšu labākais komandā.
Uzspēlēsim viens pret viens ar Deivu. Lūk, kur viņš.
- Deiv! - Deiv!
- Gribi uzspēlēt viens pret vienu? - Jā, uzspēlēšu ar viņu.
- Man no tevis nav bail. - Ja?
Tu esi briesmīgs spēlētājs.
Tu esi vājš. Esmu pārāks par tevi.
- Saspiedīšu tevi kā kukaini. - Sasodīts.
Tev būs tāds kauns, kad es tevi salikšu...
- Ja? - ...ka aiziesi no sporta.
Kāds būs rezultāts?
Kad es būšu beidzis, tik augstu ciparu vēl nebūsiet redzējuši.
Kas notika?
Es tev sadošu!
Nezinu, ko tas džeks dzer.
Nezinu, ko viņš lieto. Kad es izslēdzu gaismu,
viņš spīdēja. Laikam regulāri apmeklē Černobiļu.
Puiši, jūs bijāt ļoti dāsni.
Jūs man iemācījāt, kā spēlē Nīderlandē,
un no visas sirds gribu jums pateikt paldies.
Van Go... dirst!
Viens no slavenākajiem Nīderlandes simboliem ir koka tupeles.
Un lai gan to izgatavošana ir 800 gadus sena tradīcija,
šis puisis neizskatījās ne dienu vecāks par 400.
Esmu šeit ar Rūlu un viņa dēlu Timu.
Jūs, puiši, darināt koka tupeles, vai ne?
Šīs ir tradicionālās. Viens koka klucis, un gatava tupele.
Mēs vienkārši ražojam apavus, un ja cilvēki tos pērk, esmu laimīgs.
Ja nepērk, tik un tā esmu laimīgs. Viss kārtībā.
Oho. Tu esi briesmīgs uzņēmējs.
Kādas ir koka apavu priekšrocības?
- Mūsdienās visiem kājās ir plastmasa. - Jā.
- Pēdas svīst. - Svīst pēdas.
- Kājas salst. - Salst.
Bet koka tupelēs nevar sportot, vai ne?
- Es protu tajās skriet. - Proti skriet?
Vai tu ātri skrien?
Forši mati. Līdzīgi maniem.
- Paldies. - Jā.
Man to ir mazliet vairāk.
Tev ir mazliet vairāk, jā.
- Tā ir. Tu esi jaunāks. - Esmu jaunāks.
Es zaudēju matus, un kaps jau gaida.
Jā, zinu.
Vai kāds kādreiz ir metis ar kurpi citam cilvēkam kā ieroci?
- Tu sāc nervozēt. - Nu...
- Tu nogalināji kādu ar kurpi? - Nē.
- Vai tu to apdomā? - Nē.
Dēls gan ir domājis.
Esi vēlējies nosist kādu ar kurpi?
Nē. Neesmu par to pat iedomājies.
Bet tagad tu par to domā.
- Nu tagad jā. - Jā.
Tu runā tiešu un vienkāršu valodu.
Bet varbūt lauku dzīve ir labāka par manu pilsētas dzīvi.
Es dzīvoju debesskrāpī. Pārvaldu riska ieguldījumu fondu.
Mani māc skumjas un sāpes.
Bet kādā Hallmark filmā es ierodos šeit un sāku taisīt tupeles.
Satieku dāmu, kura domā, ka esmu šiks pilsētnieks,
bet man šķiet, ka viņas domāšana ir muļķīga un provinciāla.
Beigās mēs iemīlamies un kopā taisām tupeles.
KONANS O'BRAIENS UN REIČELA JODERE NO LOG-IN UZ KLOGIEM
DRĪZUMĀ HALLMARK KANĀLĀ
Tad izceļas ugunsgrēks, viņa mirst.
- Iesim iekšā. - Labi.
- Šis ir papeles gabals. - Tā ir papele.
No šī gabala mēs izgatavosim man tupeli.
- Jā. - Oho.
Man ir 46. izmērs, šaura pēda.
Nelielu izliekumu papildu atbalstam.
Viņam ir problēmas. Nē, viss kārtībā. Taisīsim tupeli.
- Labi. - Labi.
Šobrīd mēs taisām 10,5 cm tupeli.
- Ļoti mazu. - Tā domāta mazulim.
Es izgatavoju kaudzēm mazo tupeļu, jo tās labi pērk.
- Cilvēkiem patīk mazās. - Jā, Amerika dievina mazās kurpes.
Tas ir kā tupeļvenīrs.
- Jā. - Jā.
- Tupeļ-suvenīrs. - Jā.
Kartupelis.
- Svaigs koks - gluži kā griezt kartupeli. - Jā, tik tiešām kā kartupelis.
Un kartupeļus es pazīstu.
Ja ātri izgatavo, tās ir lētas.
- Lieliski. - Un nav ražotas Ķīnā.
Tieši tā.
Šīs joprojām ir tradicionālās, un tās pat ir ļoti lētas.
Jā. Jā.
Jūs to nofilmējāt? Labi, lieliski.
Jā.
- Šo tu negaidīji, vai ne? - Nē, galīgi negaidīju.
Dzeltenā tupele ir zemkopju darba tupele.
Vīram tās vienmēr ir tumšā krāsā un sievai - gaišā krāsā.
Jauki.
Un Nīderlandē ir ļoti lielas sievietes.
Lielākas par vīriešiem?
- Dažreiz. - Jā.
Šim vīrietim ir liela problēma.
Iztēlojies, ka viņš grib noskūpstīt sievu. Kā viņš to izdarīs?
Šim vīrietim ir noslēpumi.
Jā, jā.
Labi.
Mazliet jāpierod.
Lūk, problēma. Pagriezies.
Pieņemsim, ka esmu ļaundaris, un gribu pielavīties un nogalināt.
Skaties.
Dzirdu, ka tu nāc.
- Kamēr atnākšu, tu jau sen būsi prom. - Jā, bet...
Slepkavam tās neder.
- Ei. - Kā ar dejošanu?
Es nedejoju. Tu esi dejotājs. Ļoti labs dejotājs.
Jā, mazliet būs jāpierod.
Bet jā, tās ir koka tupeles.
No koka izgatavotas tupeles.
Rūls nenojauta, ka es viņa koka tupeļu biznesu tūlīt uzšaušu
stratosfērā.
Ievērtē, Rūl. "Crogs".
Klogu ērtums un krokšu neglītums vienā.
- Kā tevi sauc? - Džonatans.
- Un tu esi no? - Zviedrijas.
Labi, Zviedrija.
Piedodiet, piedodiet. Viņi uz mani ir ļoti dusmīgi.
Ceru, ka mana meitene mūs izseko.
Tev ir meitene?
- Pametu viņu tevis dēļ. - Brīnišķīgi.
Džonatans no Zviedrijas piebrauca man klāt,
pamezdams savu meiteni uz velosipēda. Viņa nezina, kur tu tagad esi.
Būšu palicis bez meitenes.
Es varu droši apgalvot, ka tev vairs nav meitenes.
- Kur tu viņu satiki? - Satiku lietotnē. Izdarīšu to vēlreiz.
Oho, labi. Dāmas, lūk, kas jūs sagaida.
Viņš ir labs puisis,
ja vien viņa uzmanību nenovērš kāda slavenība.
Risks pastāv.
Tev būtu sieva un trīs bērni,
bet tu uz ielas ieraudzītu Ēriku Estradu
un bum! Ģimenei beigas.
- Taisnība. - Tu viņu noteikti nezini.
Nīderlandei ir būtiska loma pasaules tiesiskuma uzturēšanā.
Es atrodos Hāgā, administratīvajā galvaspilsētā.
Aiz manis ir Starptautiskā Tiesa.
Tieši šeit pasaules noziedznieki...
MUAMMARS KADĀFI DŽ. KONIJS SLOBODANS MILOŠEVIČS
...despoti un slepkavas tiek saukti pie atbildības.
Šeit viņus tiesā. Un kad viņi...
Atvainojiet. Esat Konans O'Braiens?
- Jā. Vai jūs... - Nāciet līdzi.
- Man nekur nav jāiet. - Nāciet.
Man nekur nav jāiet... Nē, es neiešu jums līdzi.
- Nāciet, kungs. - Nē, nav nekāda iemesla...
STARPTAUTISKĀ TIESA
Tagad mēs dodamies uz Starptautisko Tiesu.
Prāva nr. 489, visas pasaules valstis pret Konanu O'Braienu.
Klusumu!
Godātā tiesa, gadiem ilgi apsūdzētais Konans O'Braiens
ir apceļojis pasauli, pastrādājot pārkāpumus tā dēvētās komēdijas vārdā.
Mums par laimi, viņš bija pietiekami dumjš, lai nofilmētu savus noziegumus.
ARGENTĪNA VILTUS TRAUMU GŪŠANA
SPĀNIJA UZBRUKUMS KOKA GODAM
- Ak Dievs. - Ak nē.
ARGENTĪNA PUBLISKA KOŠĻĀŠANA
Viņš ir ātrāks, nekā domāju!
NORVĒĢIJA BĒRNA VARDARBĪBA PRET PIEAUGUŠO
TAIZEME ?????
Savai aizstāvībai es teikšu šo. Es patiesi cienu Nīderlandi.
Patiesi cienāt Nīderlandi?
NĪDERLANDE ORANŽĢĪMIS
NĪDERLANDE IELAUŠANĀS
SIERA KAUNINĀŠANA
Esi Ēdams, jo labs neesi.
Mirklīti, kur jūs dabūjāt šo ierakstu?
Mēs to nofilmējām pirms stundas! Kurš viņiem iedeva ierakstu?
Vai mana komanda jums palīdz? Puiši!
Viņš mazliet ož, vai ne?
Briesmīgi.
Ož kā pūstošs burkāns.
Pēc sēra.
Briesmīgi.
Visbeidzot, godātā tiesa,
jūsu priekšā ir apsūdzētā vissmagākais noziegums...
dziedāšana.
Dziedāšana nav noziegums.
Tā nebija... līdz šim.
AUSTRIJA
Es griežos kā Džūlija Endrūsa
NORVĒĢIJA
Es skatos uz fjordu
Jūrā peld laši
TAIZEME
AUSTRIJA
O'Braiena kungs, vai jums ir kas sakāms savai aizstāvībai?
Godātā tiesa, es nevēlējos nevienu sāpināt vai radīt pasaules mēroga konfliktu.
Vienmēr esmu domājis, ka dziedāšana
Bija mana lielākā dāvana
Man patīk dziedāt, man patīk dūdot
Vārdiem sēnes un mēness Atskaņas veidot
Ja tas ir noziegums, lai iet
Lieciet mani cietumā un atslēgu izmetiet
Beidzot taisnība ir uzvarējusi, un nelabojamais pārkāpējs saņēmis sodu,
taču pastrādājis vēl vienu noziegumu: "Tiesas zāles paklāja nosmērēšana".
Diemžēl viņš izbēga no savas psihiatriskās izolācijas
un šobrīd joprojām atrodas brīvībā.
Čau, Konan. Man laikam izdevās saglābt attiecības ar Hannu.
Nu, es nekad neaizmirsīšu, kā tu mani pameti,
bet pēc kaudzēm ziedu un šokolādes
attiecības laikam vēl kaut kā turas.
Paldies, Konan.
Paga, vai tā ir Ketija Grifina?
Tas ir slimi.
Subtitrus tulkoja: Diāna Nikiforoviča